สวัสดีครับคุณ ผมอายุ18ปี หูขวาผมมีอาการอื้อและเสียงดังวิ้งภายในหู อาการจะเกิดขึ้นทันทีหลังจากนั้นประมาณ 10-20 วินาทีก็จะหายเป็นปกติผมลองนับดูอาการจะเป็นไม่บ่อยมาก ประมาณสัปดาห์นึงถึงสองสัปดาห์จะเป็นที สาเหตุน่าจะมาจากเมื่อ 2 ปีที่แล้วผมฝึกยิงปืนแล้วปืนเกิดระเบิด ตอนนั้นหูข้างขวาอื้อทั้งวัน ผมอยากจะปรึกษาว่าจะต้องไปพบแพทหรือกินยาอะไรไหม เพราะผมกังวลว่า หูจะเสื่อมในอนาคตน่ะครับ
สวัสดีค่ะ อาการหูอื้อได้ยินเสียงวิ้งๆในหูดังกล่าวมานั้น จากเหตุการณ์ที่เล่ามา สาเหตุที่เป็นไปได้มากที่สุดน่าจะเกิดตามหลังการอยู่ในที่เสียงดังมากๆติดต่อกัน เช่นสถานที่ยิงปืนซึ่งเสียงจะดังเกินปกติค่ะ แต่จริงๆแล้วถ้าเหตุการณ์ผ่านมาเป็นปีแล้วก็ไม่น่าจะมีอาการได้อีก สาเหตุอื่นๆที่เป็นไปได้อยู่เช่นเกิดตามหลังการติดเชื้อของทางเดินหายใจ แก้วหูทะลุหรือฉีกขาดจากอุบัติเหตุ การมีขี้หูอุดตัน การมีสิ่งแปลกปลอมในหู ผลข้างเคียงจากการใช้ยาฆ่าเชื้อบางชนิด หรือมีเนื้องอกที่ระบบประสาทหูชั้นในเบื้องต้นหลีกเลี่ยงการอยู่ในที่เสียงดังๆ ไม่เอาอะไรไปแคะในหูเอง ใช้น้ำเปล่าสะอาดล้างภายนอกเท่านั้น ไม่ฉีดน้ำเข้าหู หลีกเลี่ยงกิจกรรมที่ต้องขึ้นที่สูงหรือการดำน้ำไปก่อนควรไปพบแพทย์เพื่อตรวจเพิ่มเติมหากยังมีหูอื้อและวิ้งๆเรื้อรัง แม้ไม่ได้อยู่ในสถานที่เสียงดังแล้ว หรือได้ยินไม่ชัดเจนมาก มีน้ำไหลจากหู ปวดหู